रेड कॉर्नर नोटिस से लंदन में नीरव मोदी अरेस्ट, भारत लाने की कोशिशें तेज - Pnb scam case nirav modi arrested london westminster court tut - AajTak
रेड कॉर्नर नोटिस से लंदन में नीरव मोदी अरेस्ट, भारत लाने की कोशिशें तेज
लंदन में भगोड़ा नीरव मोदी गिरफ्तार हो गया है.13 हजार करोड़ के पंजाब नेशनल बैंक स्‍कैम मामले में भारतीय जांच एजेंसियों को नीरव मोदी की लंबे समय से तलाश थी.
लंदन में बेखौफ घूम रहा भगोड़ा नीरव मोदी शिकंजे में आ गया है. स्‍थानीय समयानुसार मंगलवार को ब्रिटेन की पुलिस ने नीरव मोदी को गिरफ्तार किया. ब्रिटेन स्थित स्कॉटलैंड पुलिस द्वारा जारी बयान के मुताबिक भारतीय एजेंसियों की शिकायत के आधार पर 48 साल के नीरव मोदी को स्‍थानीय समयानुसार मंगलवार (19 मार्च) को गिरफ्तार किया गया. नीरव मोदी की बुधवार को ब्रिटेन की वेस्टमिंस्टर कोर्ट में पेशी होने वाली है. अब नीरव मोदी मामले की अगली सुनवाई 25 मार्च को होगी. इस दौरान भी नीरव मोदी को कोर्टरूम में मौजूद रहना होगा. इससे पहले सोमवार को ब्रिटेन की वेस्टमिंस्टर कोर्ट ने नीरव मोदी के खिलाफ गिरफ्तारी वारंट जारी कर दिया था.